text: Les 5 claus per les quals Esquerra guanyarà a Convergència
  CatalunyaPolíticaZPortada IzquierdaZResto 4 noviembre, 2015 Lluís Llaquet 1
  Inici » Historic » Les 5 claus que fan pensar que ERC li guanyarà el lideratge a Convergència
  El fet que Esquerra Republicana de Catalunya (ERC) i Convergència Democràtica de Catalunya (CDC) es pressentin per separat a les eleccions generals del 20 de desembre (20-D) no és una simple anècdota sense conseqüències i té unes implicacions que van en favor d'Esquerra per 5 raons fonamentals.
  1-.ERC no té res a perdre a les eleccions Generals, Convergència sí
  Els integrants de la coalició independentista de Junts Pel Sí finalment es presentaran per separat. Esquerra i Convergència han assegurat que aquesta decisió els beneficia als dos perquè va en favor del procés, però realment a qui més ho fa és a la mateixa Esquerra. Si bé el partit d'Oriol Junqueras no té res a perdre en aquestes eleccions, ja que no es juga cap poder, sí que té molt a guanyar.
  En no presentar-se junts, qui té més a perdre és Convergència i no pas Esquerra
  Si Esquerra queda per darrere de Convergència, no es veurà com un fracàs, però si és Convergència la que queda darrere, el partit de Junqueras es podria veure amb la legitimitat de guanyar poder fàctic dins l'acord de Junts Pel Sí. Tal com destaca l'analista polític Oriol Bartomeus, "el 20 de desembre suposa un risc evident per Convergència i al mateix temps una oportunitat per ERC de mostrar que els equilibris a l'interior del bloc han canviat", cosa que implica un incentiu per Esquerra i no pas per Convergència que, en el millor dels casos, es quedaria com ara.
  2-.Sense "vot útil", efecte europees
  En tractar-se d'unes eleccions sense implicacions directes a la governabilitat de Catalunya, els votants són més donats a votar amb el cor que amb el cap, cosa que beneficia més a Esquerra que no pas a Convergència, que perdria el factor "vot útil" que sempre aconsegueix a les catalanes. En aquest sentit, podria passar el mateix que a les passades eleccions europees, les primeres a la història en les quals Esquerra va superar en vots als convergents.
  3-.La CUP no es presenta: més vot per ERC
  Si la CUP no es presenta, entre ERC i CDC, els votants elegirien als primers
  El fet que el partit d'esquerra independentista CUP no es pressenti afavoreix el traspàs de vot cap a ERC, que és el partit ideològicament més semblant. Un vot que mai donaria suport als convergents que porten la motxilla de les retallades i que difícilment votarien a Podem, donat que el seu líder, Pablo Iglesias, cada cop més es presenta com a contrari a la independència de Catalunya.
  4-.Efecte Unió
  En aquestes eleccions generals es presenta per Unió Democràtica de Catalunya (UDC) Josep Antoni Duran i Lleida, el que sempre havia estat el candidat de CiU al Congrés dels diputats espanyol. Un fet que, com destaca Bartomeus, al ser un personatge més "conegut que Ramón Espadaler", implicaria un major traspàs de vot de CiU a Unió que el que va tenir el partit democristià el 27-S, on es va quedar a les portes per culpa de l'alta participació.
  Aquest fet, per tant, estaria restant-li vots a Convergència, un efecte que no patiria ERC
  5-.Motxilla de la corrupció: 3% i família Pujol
  El cas Pujol afecta negativament a Convergència, cosa que afavoreix el suport popular cap a Esquerra
  CDC, a més a més, té el problema de la corrupció, fet del qual es lliura Esquerra de moment. El ressorgiment de les presumptes comissions il·legals per finançar el partit del cas 3% i l'escàndol de la família Pujol pot afectar directament als suports electorals convergents. Un vot que, sens dubte, s'aniria de forma directa cap a Esquerra, igualment independentista i sense càrregues negatives en aquest sentit.
  20D7 27S91 3%7 cas Pujol10 catdialeg1748 CDC96 CiU65 eleccions73 ERC70 Esquerra3 procés sobiranista82 Unió55